Diari Oficial de la Generalitat Valenciana


Sumari del DOGV 7159, del 25-11-2013 (2013/11819)

DECRET 179/2013, de 22 de novembre, del Consell, pel qual es regula el reconeixement de la condició de família monoparental a la Comunitat Valenciana.
------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/d/2013/11/22/179**

### Versions

 29/11/2013 - Actualitat  Text inicial: 28/11/2013 - 29/11/2013 

### Dades del document

Número de DOGV
:   7159

Data del DOGV
:   25-11-2013

Secció del DOGV
:   I. DISPOSICIONS GENERALS

Número del document
:   2013/11158


Data del document
:   22-11-2013

Organisme emissor
:   Conselleria de Benestar Social

Tipus de document
:   Decret

Correcció d'errades

Anàlisi jurídica

 Descriptors 

:   * família monoparental
    * protecció de la família
    * legislació

![](assets/imgs/icones/ico_informacio.svg)

Els textos consolidats de les normes són de caràcter informatiu i no tenen valor jurídic.

TEXT CONSOLIDAT

 

**Versió vigent: 29.11.2013 – 22.09.2018**

 

**DECRET 179/2013, de 22 de novembre, del Consell, pel qual es regula el reconeixement de la condició de família monoparental a la Comunitat Valenciana.**

 

**[(DOGV núm. 7159 de 25.11.2013)](http://www.docv.gva.es/datos/2013/11/25/pdf/2013_11294.pdf)** **Ref. 010712/2013**

 

PREÀMBUL

 

La família, com a institució fonamental de la societat que millor garantix el desenrotllament, l’educació, la formació i la integració social de les persones que la integren, i que també contribuïx al desenrotllament económic i a la cohesió social, necessita el suport i la protecció dels poders públics.

La Constitució espanyola disposa en l’article 39 que els poders públics asseguren la protecció social, económica i jurídica de la família. De conformitat amb aixó, l’article 10 de l’Estatut d’Autonomia de la Comunitat Valenciana inclou, en primer lloc, dins dels àmbits d’actuació principals de la Generalitat, la defensa integral de la família.

Les famílies monoparentals, com a situació familiar que s’ha estés a causa de la transformació de la societat actual, requerixen una definició que establisca les seues característiques i necessitats própies, i possibilitar així el desenrotllament de polítiques i iniciatives socials concretes per al seu suport i protecció.

La Generalitat, conscient de la importància que esta situació familiar té en la societat valenciana, dins del seu compromís amb la protecció i el suport a la institució familiar, vol establir el marc jurídic per al reconeixement de les famílies monoparentals.

Este decret té com a finalitat regular les condicions necessàries per al reconeixement de la condició de família monoparental a la Comunitat Valenciana i el procediment d’emissió i renovació del títol de família monoparental.

En virtut d’aixó, a proposta de la consellera de Benestar Social, conforme amb el Consell Jurídic Consultiu de la Comunitat Valenciana i amb la deliberació prèvia del Consell, en la reunió del dia 22 de novembre de 2013,

 

DECRETE

 

CAPÍTOL I. Disposicions generals

 

**Article 1. Objecte**

Este decret té per objecte regular els requisits per al reconeixement de la condició de família monoparental i el procediment d’emissió i renovació del títol de família monoparental, com a document oficial expedit per a totes les persones integrants de la unitat familiar, el qual tindrà validesa en tot el territori de la Comunitat Valenciana.

 

**Article 2. Concepte de família monoparental**

1. Als efectes d’este decret, es consideren famílies monoparentals les següents:

a) Aquelles en què els fills o les filles únicament estiguen reconeguts legalment pel pare o per la mare.

b) Aquelles constituïdes per una persona viuda o en situació equiparada, amb fills o les filles que depenguen económicament d’ella, sense que a este efecte es tinga en compte la percepció de pensions de viudetat o orfandat.

c) Aquelles en què el pare o la mare que tinga la guarda o custódia dels fills o filles no haja percebut la pensió per aliments, establida judicialment o en conveni regulador, a favor dels fills i filles, durant tres mesos, consecutius o alterns, en el període dels dotze mesos anteriors a la presentació de la sol·licitud.

d) Aquelles en què una persona aculla un o més menors, per mitjà de la corresponent resolució administrativa o judicial, per temps igual o superior a un any.

2. En cap cas podrà obtindre la condició de persona beneficiària del títol de família monoparental la persona viuda o en situació equiparada que haguera sigut condemnada, per sentència ferma, per la comissió d’un delicte dolós d’homicidi en qualsevol de les seues formes, quan la víctima fóra el seu cónjuge o excónjuge o persona que haguera estat lligada a ella per una relació d’afectivitat anàloga.

 

**Article 3. Condicions i requisits de la família monoparental**

1. Perquè es reconega i es mantinga la condició de família monoparental, els fills o les filles han de complir les condicions següents:

a) Trobar-se en algun dels supósits següents:

1r. Ser menors de 21 anys. Este límit d'edat s'amplia fins als 25 anys, si cursen estudis d'educació universitària en els diversos cicles i modalitats, de formació professional de grau superior, d'ensenyances especialitzades de nivell equivalent als universitaris o professionals, o bé si cursen estudis encaminats a obtindre un lloc de treball, en centres públics o privats degudament autoritzats.

2n. Tindre una discapacitat. Als efectes d'este decret, s'entendrà per persona amb discapacitat aquella que tinga reconegut un grau de discapacitat igual o superior al 33 per cent.

3r. Tindre reconeguda una incapacitat per a treballar, amb independència de l'edat. Als efectes d'este decret, s'entendrà per persona amb incapacitat per a treballar, aquella que tinga reduïda la seua capacitat per al treball en un grau equivalent al de la incapacitat permanent absoluta o gran discapacitat.

b) Conviure amb l'ascendent. S'entén que la separació transitória motivada per raó d'estudis, treball, tractament mèdic, rehabilitació o altres causes semblants, incloent-hi els supósits de força major, privació de llibertat de la persona progenitora o dels fills o de les filles o internament, d'acord amb la normativa reguladora de la responsabilitat penal dels menors, no trenca la convivència entre l'ascendent i els fills o les filles, encara que siga conseqüència d'un trasllat temporal a l'estranger.

Als efectes d'este decret, es consideren ascendents el pare o la mare.

S'equipara a la condició d'ascendent la persona que tinga a càrrec seu la tutela o l'acolliment familiar dels fills o filles, sempre que estos convisquen amb esta i a costa seua.

c) Dependre económicament de l'ascendent. Es considera que hi ha dependència económica sempre que els fills o les filles no obtinguen, cada un d'ells, ingressos superiors, en cómput anual, a l'Indicador Públic de Renda d'Efectes Múltiples (IPREM) vigent cada any, incloses les pagues extraordinàries. ****[1]****

2. Les persones integrants de la unitat familiar han de tindre la seua residència en algun municipi de la Comunitat Valenciana.

3. Una família monoparental perd esta condició, als efectes d’este decret, en el moment en què la persona que encapçala la unitat familiar contraga matrimoni amb una altra persona o constituïsca una unió de fet d’acord amb la legislació civil, o bé esta unitat familiar deixe de complir qualsevol de les condicions establides en este decret per a tindre la condició de família monoparental.

 

**Article 4. Categoria de les famílies monoparentals**

1. Les famílies monoparentals es classifiquen en dos categories:

a) Especial:

1r. Les famílies monoparentals amb dos fills o filles, quan els seus ingressos anuals, dividits pel nombre d’integrants, no superen, en cómput anual, el 75 per cent de l’IPREM vigent, incloses les pagues extraordinàries.

2n. Les famílies monoparentals de tres o més fills o filles.

b) General: les famílies monoparentals que no es troben en les situacions descrites en l’apartat anterior.

2. Cada fill o filla amb discapacitat o amb una incapacitat per a treballar, en els termes definits en l'article 3.1.a, 2n i 3r, d'este decret, computarà com dos per a determinar la categoria en què es classifica la unitat familiar. ****[2]****

 

CAPÍTOL II. Procediment per al reconeixement i l'expedició del títol de família monoparental

 

**Article 5. Inici del procediment**

Els procediments de reconeixement i expedició del títol de família monoparental s’iniciaran a sol·licitud de qualsevol persona amb capacitat legal integrant de la unitat familiar.

 

**Article 6. Model de sol·licitud**

Les sol·licituds es podran formalitzar en impresos normalitzats, que estaran disponibles en les direccions territorials i en la pàgina web de la conselleria amb competències en matèria de família, segons el model establit en este decret.

 

**Article 7. Documentació**

1. Junt amb l’imprés de sol·licitud degudament omplit, haurà d’aportar-se la documentació següent:

a) Documentació general:

1r. Acreditació de dades personals:

Persones amb nacionalitat espanyola: cópia compulsada del document nacional d’identitat (DNI) de la persona sol·licitant i dels fills o les filles majors de 14 anys que formen part de la unitat familiar, en els supósits en què no se n’autoritze a l’órgan gestor per a la comprovació.

Persones estrangeres: cópia compulsada del número d’identificació d’estranger (NIE), o permís de residència, de totes les persones que integren la unitat familiar.

Tots els documents presentats hauran d’estar en vigor.

2n. Cópia compulsada del llibre o llibres de família complets o sentència, acta notarial o resolució administrativa de l’adopció, tutela o acollida familiar.

3r. Certificat d’empadronament de les persones que integren la unitat familiar, en els supósits en què no se n’autoritze a l’órgan gestor per a la comprovació.

4t. Certificat de convivència de la unitat familiar en la data de presentació de la sol·licitud.

b) Documentació específica para cada un dels supósits següents:

1r. En els supósits d’interrupció temporal de la convivència per raó d’estudis, treball, tractament mèdic, rehabilitació o una altra causa semblant, documentació acreditativa d’esta situació.

2n. Certificat de cursar estudis en el cas de fills o filles majors de 21 anys que formen part de la unitat familiar o matrícula abonada de l’any en curs.

3r. Cópia compulsada del certificat de defunció de l’ascendent que haguera mort, en el cas que no conste en el llibre de família.

4t. Resolució judicial o conveni regulador acreditatiu de la custódia i de la pensió d’aliments.

5t. Resolució judicial acreditativa que s’ha iniciat el procediment d’execució de sentència per impagament de la pensió d’aliments.

6t. Resolució del jutjat que acredite que el procés per reclamació d’aliments continua en tramitació.

7m. Sentència ferma acreditativa de l’impagament a què es referix l’article 2.1.c del present decret.

8u. Declaració de l’Impost sobre la Renda de les Persones Físiques de l’últim exercici disponible de les persones que integren la unitat familiar, només en el cas de no autoritzar a l’órgan gestor per a obtindre les dades económiques directament de l’Agència Tributària.

9é. Declaració jurada de no constituir unió estable de parella, ni haver contret matrimoni amb una altra persona.

10é. Declaració jurada dels fills i les filles de no percebre ingressos superiors a l’IPREM.

11é. Sentència ferma on conste la privació de la pàtria potestat.

2. En el cas que no es dispose de la documentació establida en el punt 1 d’este article, es podran aportar altres documents per a acreditar les distintes circumstàncies familiars o personals, corresponent a l’órgan encarregat de la tramitació del procediment de concessió del títol la valoració de la idoneïtat de la documentació aportada, només als efectes del que regula el present decret.

 

**Article 8. Lloc de presentació**

Les sol·licituds d’expedició, renovació o modificació del títol de família monoparental es presentaran, junt amb la documentació establida en l’article 7 d’este decret, en la seu de la direcció territorial de la conselleria competent en matèria de família, corresponent a la província d’empadronament de la persona sol·licitant, o en qualsevol dels llocs que, amb caràcter general, reconeix, per a la presentació de sol·licituds, l’article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.

 

**Article 9. Tramitació de l'expedient**

La direcció territorial de la província de la persona sol·licitant verificarà que la documentació aportada és l’exigida en l’article 7 del present decret.

Quan la sol·licitud no reunisca els requisits exigits, o no s’adjunte la documentació, que d’acord amb este decret resulte exigible, es requerirà a la persona interessada perquè, en el termini de 10 dies, esmene la falta o adjunte els documents requerits, amb la indicació que, si no ho fa així, es considerarà que ha desistit de la seua petició, després d’una resolució prèvia, que haurà de ser dictada en els termes que preveu l’article 42 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.

 

**Article 10. Òrgans competents per a resoldre**

La competència per a atorgar, denegar o procedir a l’arxiu de l’expedient, si és el cas, s’atribuïx a la persona titular de la direcció territorial de la conselleria competent en matèria de família, corresponent a la província d’empadronament de la persona sol·licitant, sense perjuí que la dita competència puga ser exercida per avocació, si és el cas, per la persona titular de la direcció general que tinga atribuïda la competència en matèria de família.

 

**Article 11. Termini màxim per a resoldre i notificar**

1. El termini màxim per a dictar i notificar la resolució expressa serà de sis mesos, comptats des de la data en què la sol·licitud haja tingut entrada en qualsevol dels registres de l’órgan competent per a resoldre.

2. En aquells supósits en què no hi haja una resolució expressa en el termini assenyalat, s’entendrà que les sol·licituds han sigut estimades per silenci administratiu.

 

**Article 12. Expedició del títol i del carnet individual**

1. Per a acreditar la condició de família monoparental, s’expedirà un títol col·lectiu per a tota la família i un carnet individual per a cada una de les persones que la componen, segons els models establits en este decret.

2. El títol col·lectiu de família monoparental haurà de contindre, com a mínim, les dades següents:

a) Número del títol.

b) Número de l’expedient.

c) Categoria a què pertany la família.

d) Nom, cognoms i documents identificatius de la persona titular.

e) Nom, cognoms, data de naixement i número del document d’identitat dels fills o filles.

f) Domicili de la unitat familiar.

g) Data d’expedició del títol o, si és procedent, de la renovació.

h) Província d’emissió.

i) Data límit de vigència del títol.

j) Firma de l’órgan competent per a la seua emissió.

k) Firma de la persona titular.

l) Segell de la Generalitat.

3. El carnet individual haurà de contindre el nom i els cognoms de la persona titular i les dades arreplegades en les lletres a, c, g, i i k de l’apartat 2 d’este article.

 

**Article 13. Sol·licitud i data d'efectes**

1. La sol·licitud del títol de família monoparental podrà efectuar-se en qualsevol moment, una vegada la unitat familiar complisca els requisits per a la seua obtenció.

2. Els beneficis concedits a les famílies monoparentals produiran efectes des de la data de la presentació de la sol·licitud de reconeixement o renovació del títol oficial, sempre que la resolució administrativa que es dicte siga favorable a tal reconeixement o renovació.

3. Fins a l’emissió del títol definitiu, podran expedir-se títols temporals amb una validesa màxima de sis mesos, amb els mateixos efectes i condicions que es determinen en el paràgraf anterior, segons el model establit en este decret.

En el dit títol temporal es faran constar, almenys, les dades següents:

a) Número del títol.

b) Número d’expedient.

c) Categoria a què pertany la família.

d) Nom, cognoms i documents identificatius de la persona titular.

e) Nom, cognoms, data de naixement i número del document de la identitat dels fills o les filles.

f) Domicili de la unitat familiar.

g) Província d’emissió.

h) Data límit de vigència del títol.

i) Firma de l’órgan competent per a la seua emissió.

j) Firma de la persona titular.

k) Segell de la Generalitat.

4. El títol que reconega la condició de família monoparental mantindrà els seus efectes durant tot el període a què es referix la concessió o renovació, o fins al moment en què siga procedent modificar la categoria en què es trobe classificada la unitat familiar o deixen de concórrer les condicions exigides per a tindre la condició de família monoparental.

 

**Article 14. Recursos procedents**

Contra la resolució que posa fi al procediment, que no esgota la via administrativa, podria interposar-se recurs d’alçada en el termini d’un mes davant de l’órgan superior jeràrquic, en els termes establits en els articles 114 i següents de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, o qualsevol altre que es considere adequat.

 

**Article 15. Vigència dels títols**

1. Amb caràcter general, la vigència del títol de família monoparental estarà determinada per la data en què algun fill o filla complisca els 21 anys.

2. El títol de família monoparental tindrà una vigència especial en els supósits següents:

a) En el supósit de fills i filles majors de 21 anys, els títols tindran una vigència d’un any.

b) En el supósit d’acolliments amb duració determinada, els títols tindran una vigència de la mateixa duració.

c) En el cas de persones estrangeres residents, els títols tindran una vigència igual a la del document acreditatiu de la residència. Si la renovació d’este document està en tramitació, els títols tindran una vigència de sis mesos de duració.

d) En el cas d’acreditació d’estudis per mitjà de matrícules de l’any anterior pel fet de no haver formalitzat encara la matrícula de l’any en curs i de matrícules de què no conste el pagament, els títols tindran una vigència d’un any.

e) En el cas que l’atorgament del títol depenga dels ingressos dels fills o les filles, la vigència d’este serà anual.

f) En el cas dels títols atorgats a l’empara de l’article 2.1.c d’este decret, la vigència del títol serà de cinc anys des de la data de la fermesa de la sentència on conste l’impagament. No obstant aixó, amb la presentació de la demanda per reclamació de la pensió d’aliments podrà expedir-se un títol amb una vigència de sis mesos, prorrogable per idèntic termini fins que hi haja sentència ferma.

 

**Article 16. Renovació dels títols**

El títol de família monoparental haurà de renovar-se o cancel·lar-se, a més de quan s’haja esgotat el seu període de vigència, quan varie qualsevol de les condicions que van donar lloc a l’expedició del títol o a una renovació posterior i aixó comporte un canvi de categoria o la pèrdua de la condició de família monoparental. També haurà de renovar-se o cancel·lar-se quan algun dels fills o les filles deixe de complir les condicions per a figurar com a integrant de la família monoparental, encara que açó no comporte modificació de la categoria en què estiga classificada o la pèrdua de tal condició.

 

**Article 17. Sol·licituds de renovació**

Per a sol·licitar la renovació del títol, les persones interessades podran formalitzar l’imprés de modificació o renovació del títol de família monoparental, segons el model establit en este decret, i adjuntar la documentació següent:

1. En cas de renovació per caducitat del títol, únicament serà necessari presentar la documentació específica de l’article 7 d’este decret acreditativa del compliment dels requisits.

2. En cas de renovació o modificació per variació de les circumstàncies familiars o personals, serà necessari presentar la documentació general que acredite la variació i la documentació específica segons el supósit de què es tracte.

 

**Article 18. Desaparició o pèrdua del títol**

En cas de desaparició o pèrdua del títol, es podrà sol·licitar un duplicat per registre d’entrada, en la direcció territorial corresponent o en qualsevol de les dependències que establix la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i podrà ser utilitzat l’imprés de sol·licitud corresponent, segons el model establit en este decret, de cada expedició haurà de quedar constància en l’expedient administratiu.

 

**Article 19. Obligacions de comunicació i presentació de documentació**

1. Les persones titulars d’unitats familiars a les quals s’haja reconegut el títol de família monoparental estaran obligades a comunicar a la direcció territorial, en el termini màxim de tres mesos des que es produïsquen, les variacions de les circumstàncies familiars o personals, sempre que estes s’hagen de tindre en compte als efectes de la modificació o de l’extinció del dret al títol que tinguen expedit.

2. Igualment, les persones titulars estaran obligades a presentar, dins del segon trimestre de cada any, una declaració dels ingressos de la unitat familiar de l’any anterior o la declaració de la renda, sempre que estos s’hagen tingut en compte per a la consideració de la família com a monoparental.

 

**Article 20. Facultats de comprovació**

Les direccions territorials podran comprovar, en qualsevol moment, la permanència de les circumstàncies i dels requisits que acrediten la conservació del dret al títol de família monoparental i resoldre i notificar la cancel·lació del títol.

 

**Article 21. Règim de compatibilitat de títols**

El títol de família monoparental és compatible amb el títol de família nombrosa, si bé els beneficis de la mateixa classe o naturalesa derivats dels dits títols no seran acumulatius.

 

**Article 22. Protecció de dades de caràcter personal**

Les dades de caràcter personal que s’hagen de facilitar per a l’obtenció del títol de família monoparental regulats en este decret s’inclouran en un fitxer automatitzat a estos efectes. Les dites dades estaran sotmeses a la protecció que determina la Llei Orgànica 15/1999, de 13 de desembre, de Protecció de Dades de Caràcter Personal, i la seua normativa de desplegament.

 

DISPOSICIÓ ADDICIONAL

 

**Única. Beneficis i avantatges per a les famílies amb títol**

L’Administració de la Generalitat promourà beneficis i avantatges per a les famílies amb el títol de família monoparental, tant en l’àmbit de les administracions públiques com en l’àmbit de les empreses privades.

 

DISPOSICIÓ DEROGATÒRIA

 

**Única. Derogació normativa**

Queden derogades totes les disposicions, del mateix rang o d’un rang inferior, que contradiguen o s’oposen a l’establit en este decret.

 

DISPOSICIONS FINALS

 

**Primera. Desenrotllament**

S’autoritza la persona titular de la conselleria amb competències en matèria de família per a dictar els actes i les disposicions necessàries per al desplegament i l’execució d’este decret.

 

**Segona. Entrada en vigor**

El present decret entrarà en vigor als tres mesos de la seua publicació en el Diari Oficial de la Comunitat Valenciana.

 

València, 22 de novembre de 2013

 

El president de la Generalitat,

ALBERTO FABRA PART

 

La consellera de Benestar Social,

ASUNCIÓN SÁNCHEZ ZAPLANA

 

 

---

****[1]****Apartat rectificat per la **[Correcció d'errades](https://www.dogv.gva.es/va/eli/es-vc/d/2013/11/22/179/corrigendum/28162711/)** publicada en el DOCV núm. 7162 de 28.11.2013. Ref. Base de dades 010861/2013

****[2]****Apartat rectificat per la **[Correcció d'errades](https://www.dogv.gva.es/va/eli/es-vc/d/2013/11/22/179/corrigendum/14322320/)** publicada en el DOCV núm. 7162 de 28.11.2013.


Còpia Permalink ELI